Ζήσης Σαρικόπουλος

Ο Ζήσης Σαρικόπουλος (Αθήνα, 31 Μαρτίου 1990) είναι Έλληνας καλαθοσφαιριστής. Έχει ύψος 2,13 μέτρα και αγωνίζεται στη θέση του σέντερ στην ομάδα του Ηρακλή Θεσσαλονίκης.

 Αγωνίστηκε στην εφηβική ομάδα του Ολυμπιακού σημειώνοντας 20 πόντους και 16 ριμπάουντ μ.ό., με συνέπεια να αποκτηθεί από το Πανεπιστήμιο των Αλαμπάμα-Μπέρμιγχαμ στις Η.Π.Α. Ακολούθως πήρε μεταγραφή για το Οχάιο Στέιτ, σπουδάζοντας διοίκηση επιχειρήσεων. Το καλοκαίρι του 2007 αγωνίστηκε με τους UAB Μπλέιζερς. Κατά τη διάρκεια της παραμονής του στην Αμερική βραβεύτηκε για το ταλέντο του μαζί με 12 συνομηλίκους του από τον ίδιο τον Μάικλ Τζόρνταν στο «Jordan Brand All American Classic» της Νέας Υόρκης.Αποφασίζοντας να επιστρέψει στην Ελλάδα, υπέγραψε τριετές συμβόλαιο συνεργασίας με την ομάδα του Αμαρουσίου, την οποία και θα προπονούσε ο Γιώργος Μπαρτζώκας, όμως προβλήματα που προέκυψαν στο διοικητικό κομμάτι του συλλόγου ανάγκασαν τον παίκτη να μην το ενεργοποιήσει. Τελικά υπέγραψε συμβόλαιο με τον Πανιώνιο Σμύρνης, όπου παρέμεινε για το διάστημα 2010-2012. Το καλοκαίρι του 2012 μετακόμισε στη Θεσσαλονίκη προκειμένου να φορέσει τα χρώματα του Άρη Θεσσαλονίκης.Το 2014 υπέγραψε στην ΑΕΚ. Μετά από δύο χρόνια υπέγραψε στην ομάδα του Προμηθέα Πατρών που μόλις είχε ανέβει στην Α1 Εθνική.Το 2017 υπέγραψε στον Πανιώνιο Γ.Σ.Σ.Το 2018, συμφώνησε με την Τσμόκι Μινσκ της VTB Λίγκα. Με την ομάδα του κατέκτησε το νταμπλ στη Λευκορωσία ενώ στην VTB Λίγκα ο ίδιος είχε σε 26 παιχνίδια διψήφιο αριθμό πόντων (10.1), 61.4% δίποντα, 65% βολές και συνεισφορά σε ριμπάουντ (6.7), ασίστ (1.2) και άμυνα (0.8 κλεψίματα, 0.8 μπλοκ). Στο τέλος της σεζόν βρέθηκε στο Top 10 (6η θέση) με τις καλύτερες πάσες στο πρωτάθλημα της VTB.Το καλοκαίρι του 2019, επέστρεψε στην Ελλάδα, για λογαριασμό του Π.Α.Ο.Κ. Με την ομάδα είχε κατά μέσο όρο 5,8 πόντους και 5,3 ριμπάουντ σε 16’31” συμμετοχής. Στις 11 Μαρτίου 2021, συμφώνησε με την ομάδα του Ηρακλή Θεσσαλονίκης.Στις 6 Οκτωβρίου 2021, συμφώνησε με την Αλ Σαντ από το Κατάρ. Στις 21 Νοεμβρίου, ήταν καταλυτικός στη νίκη της Αλ Σαντ κόντρα στην Αλ Αραμπί με 88-85, αφού είχε 20 πόντους (7/10 δίποντα, 1/1 τρίποντα και 3/4 βολές), 14 ριμπάουντ, 2 ασίστ, 1 τάπα και 5 κερδισμένα φάουλ σε 29 λεπτά δράσης, συλλέγοντας συνολικά 31 βαθμούς στο σύστημα αξιολόγησης. Στις 26 Ιανουαρίου 2022, ήταν πρωταγωνιστής για την Αλ Σαντ στη νίκη με σκορ 86-69 επί της Αλ Ραγιάν, καταγράφοντας το ενδέκατο φετινό του νταμπλ νταμπλ καθώς είχε 19 πόντους (8/14 εντός πεδιάς και 3/6 βολές), με 16 ριμπάουντ, 3 ασίστ, 2 κλεψίματα και 1 τάπα σε σχεδόν 38 λεπτά. Στις 22 Μαρτίου, κατέκτησε το Πρωτάθλημα Κατάρ αφού η Αλ Σαντ επικράτησε στη σειρά των τελικών της Αλ Γκαράφα με 2-1. Στον αγώνα που έκρινε τον τίτλο ο Σαρικόπουλος είχε 9 πόντους με 3/6 βολές (50%), 3/7 δίποντα (42.9%), μάζεψε 15 ριμπάουντ, μοίρασε 2 ασίστ, έκλεψε μια μπάλα και έκανε 1 μπλοκ στα 36' που έμεινε στο παρκέ. Συνολικά τη σεζόν 2021-22 μέτρησε 18.5 πόντους, 14.7 ριμπάουντ, 2.1 ασίστ και 1 μπλοκ σε 21 αγώνες στο Κατάρ. Στις 10 Νοεμβρίου 2022, επέστρεψε στον Π.Α.Ο.Κ με τους Θεσσαλονικείς να ανακοινώνουν τη συμφωνία τους με τον αθλητή.Στις 19 Δεκεμβρίου 2022, ανακοινώθηκε από τον Α.Σ. Καρδίτσας.Στις 24 Αυγούστου 2023, επέστρεψε στον Ηρακλή Θεσσαλονίκης αφού συμφώνησε για μονοετές συμβόλαιο συνεργασίας. Ο Σαρικόπουλος θεωρήθηκε ένα από τα μεγαλύτερα ταλέντα της θαυματουργού «φουρνιάς του '90», η οποία κατέκτησε διαδοχικά μετάλλια ως Εθνική Εφήβων και ως Εθνική Νέων. Συγκεκριμένα το 2007 κατέκτησε το ασημένιο μετάλλιο στο Ευρωπαϊκό Πρωτάθλημα Εφήβων στη Μαδρίτη, ενώ το 2008 στέφθηκε με τους συμπαίκτες του πρωταθλητής στην ίδια διοργάνωση στον Πύργο Ηλείας. Το 2009 τραυματίστηκε στο γόνατο, ενώ βρισκόταν στο Όκλαντ της Νέας Ζηλανδίας για το Παγκόσμιο Πρωτάθλημα Εφήβων, όπου και η ελληνική ομάδα βρέθηκε στη δεύτερη θέση του βάθρου. Το 2009 στέφθηκε ξανά Πρωταθλητής Ευρώπης στη Ρόδο με την ομάδα των Νέων, ενώ την επόμενη χρονιά στην ίδια διοργάνωση, στην Κροατία αυτή τη φορά, κέρδισε το ασημένιο μετάλλιο. Έχει επίσης συμμετάσχει στο Πανευρωπαϊκό Πρωτάθλημα Παίδων το 2005 και το 2006, καθώς και στο Βαλκανικό Πρωτάθλημα Παίδων το 2006. Τσμόκι Μινσκ Πρωτάθλημα Λευκορωσίας: (2019) Κύπελλο Λευκορωσίας: (2019) Αλ Σαντ Πρωτάθλημα Κατάρ: (2022) Ελληνικό All-Star Game Νέων: (2011) Οι γονείς του ονομάζονται Κωνσταντίνος και Μαρία ενώ έχει μία αδερφή την Αυγουστίνη. Στις 29 Ιουνίου 2019, παντρεύτηκε στη Θεσσαλονίκη, με κουμπάρο τον Λεωνίδα Κασελάκη. Ζήσης Σαρικόπουλος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά). Zisis Sarikopoulos, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά). Ζήσης Σαρικόπουλος, στατιστικά στην επίσημη ιστοσελίδα του Ε.Σ.Α.Κ.Ε. Zisis Sarikopoulos, προφίλ στην επίσημη ιστοσελίδα της FIBA Europe (U20 European Championship Men 2010). (Αγγλικά) Zisis Sarikopoulos, στατιστικά στην ιστοσελίδα ProBallers.com. (Αγγλικά) Zisis Sarikopoulos, στατιστικά στην ιστοσελίδα ScoresWay.com. (Αγγλικά) Zisis Sarikopoulos, στατιστικά στην ιστοσελίδα του Ohio State. (Αγγλικά) Zisis Sarikopoulos, στατιστικά στην ιστοσελίδα των UAB Blazers. (Αγγλικά)